Olivia Wilde
Olivia Wilde (tugʻilgan nomi Olivia Jane Cockburn: /ˈkoʊbərn/ KOH-bərn; 1984-yil 10-mart) — amerikalik aktrisa va kinorejissyor. U „House“ (2007—2012) tibbiy-dramatik teleserialida Remy „Thirteen“ Hadley rolini oʻynadi hamda „Tron: Legacy“ (2010), „ Cowboys & Aliens“ (2011), „The Incredible Burt Wonderstone“ (2013) va „The Lazarus Effect“ (2015) filmlarida suratga tushdi. 2017-yilda Wilde Broadwayda debyut qildi, „1984“da Yuliya rolini ijro etdi. 2019-yilda u oʻzining birinchi filmi „Booksmart“ oʻsmirlik komediyasini suratga oldi va bu film uchun „Eng yaxshi birinchi film“ nominatsiyasida Independent Spirit mukofotini qoʻlga kiritdi.